runetrust/blame-folketinget-dk huggingface dataset:
Uno Larsson (DF), 2002-10-31:
Med lovforslaget indføres en begrænsning, således at grundlaget for beregning af grundskylden som udgangspunkt højst kan udgøre sidste års grundlag tillagt en reguleringsprocent, der opgøres som den skønnede stigning i det samlede kommunale udskrivningsgrundlag for skatteåret tillagt 3 pct., dog maksimum 7 pct. Forslaget indebærer selvfølgelig en omkostningslettelse for ejere af grunde, og det hilser Dansk Folkeparti meget velkommen.
Torsten Gejl (ALT), 2026-01-27:
Når ordføreren nu kigger ud over de aktiviteter, vi har i Klima-, energ- og Forsyningsministeriet – de store projekter, som vi skal bygge vores bæredygtige omstilling på – synes ordføreren så, at det sådan går lige så udpræget jublende godt, som det f.eks. lyder til, at Socialdemokraterne synes?
Karsten Hønge (SF), 2025-11-20:
Derfor går jeg også meget op i, at vi kan finde en måde – jeg sagde det også i min tale – hvor vi på den ene side giver den her frihed, men jo så også stiller op, at der er nogle mål, der skal nås, så der ikke er nogen borgere, der bliver efterladt og måske bliver overladt til en kommunal valgkamp, hvor man helst vil bruge penge.
Peter Skaarup (DF), 2014-01-31:
Fru Karina Lorentzen Dehnhardt siger, at det er en menneskeret ikke at stå i noget register, hvis man ikke er dømt for noget kriminelt, men må jeg ikke godt lige i den forbindelse spørge fru Karina Lorentzen Dehnhardt, om ikke det er rigtigt, at vi jo som danskere står i en hel masse registre af forskellig art, selv om vi ikke er dømt for noget kriminelt.
Martin Henriksen (DF), 2009-03-13:
Formålet med forslaget er at fjerne strafrabatten for unge lovovertrædere i straffelovens § 33, stk. 3, således at det ikke længere bliver muligt at opnå strafrabat for alvorlige forbrydelser, blot fordi gerningsmanden ikke var fyldt 18 år i gerningsøjeblikket.
Ole Donner (DF), 1998-02-17:
Derfor var vi lidt skeptiske over for det dér projekt. Da de så begyndte at sortere i rødt og grønt affald, så kom Frederiksværk Kommune med på forsøgsbasis med 1.200 husstande, og vi blev hele tiden opfordret til at bede borgerne om at sortere mere og mere effektivt.
Kristian Pihl Lorentzen (V), 2009-05-05:
Man skal jo huske på, at for de mennesker, der tager bussen, hvad enten det er folk på overførselsindkomst, uddannelsesstøtte eller andet, gælder det, at de ydelser, disse mennesker får, også stiger i takt med den almindelige prisudvikling i samfundet.
Ole Glahn (RV), 2006-04-20:
Hvis vi skaber en situation, hvor de føler, at de skal udføre et arbejde, som er meningsløst i den konkrete situation, udhuler vi de ydelser, som borgerne skal have, og kommer faktisk til at stå i en situation, hvor vi skaber en trussel mod det velfærdssamfund, vi alle sammen gerne vil sikre udvikles yderligere.
Margrethe Vestager (RV), 2012-05-16:
Spørgeren har fuldstændig ret i, at det er kompliceret, og spørgeren har også fuldstændig ret i, at der kan begås fejl, for jeg antager, at det er en fejl, der gør, at vi i dag har 3.000 grundejere, som ikke betaler den skat, man må forvente, og det er også derfor, vi er ude for at rette fejl.
Mattias Tesfaye (S), 2022-03-15:
Hvis en studerende fra Nepal læser på universitetet i Kyiv – og det er der faktisk rigtig mange, der gør, for de ukrainske universiteter er anerkendte, og det er et sted, man billigt kan tage en uddannelse, så der er masser af borgere fra hele verden, der læser på Ukraines universiteter – så skal vedkommende selvfølgelig have hjælp med at komme ud af Ukraine, så vedkommende kommer væk fra bomberne.
Pelle Dragsted (EL), 2023-04-18:
Men man kan sige, at med det her forslag rykker man Dansk Standard en anelse tættere på, i og med at man får en stærkere regulering, både af, hvem der sidder i bestyrelsen, og derved ad den vej kan øve indflydelse, men jo altså også ved, at man får et direkte tilsyn med den økonomiske drift af fonden, som man ikke har haft, siden den blev omdannet til en fond.
Jacob Buksti (S), 2002-12-09:
kan ikke få ældrechecken, mens grossererenken, der sidder i millionvillaen og aldrig har været på arbejdsmarkedet, kan få den. Og endelig hvis det er sådan, at man som pensionist får eller tager en ekstraindkomst på 5.000 kr., så mister man retten til at få ældrechecken, men man mister også varmehjælp eller boligydelse på 1.100 kr.
Peter Skaarup (DF), 2000-04-12:
Og så hører jeg så hr. Arne Melchior sige, at det er helt i orden, hvis der kommer nogle personer, uanset om der er mistanke eller ej, og siger, at nu skal hr. Arne Melchior åbne sit bagagerum, for nu skal de kontrollere, hvad han har dér.
Inger Støjberg (V), 2007-11-29:
Men når hr. Villy Søvndal igen og igen vender tilbage til, at man løber for stærkt rundtomkring, at folk bliver nedslidte, så er det jo vigtigt at fastholde, at der i kvalitetsreformen ligger en stor del, der handler om arbejdsmiljøet: Kan vi gøre arbejdsmiljøet bedre?
Louise Schack Elholm (V), 2009-02-26:
Jeg kan bare undre mig, for det drejer sig jo om en generel argumentation, med hensyn til om man nu mener, at man kan prøve at opfordre kvinder til at komme ud på arbejdsmarkedet, ved at man giver dem et økonomisk incitament, eller om man mener, at det ikke virker.
Mimi Jakobsen (CD), 2000-05-25:
Tilbage til spørgsmålet om skoledagen: Jeg vil gerne spørge Socialdemokratiets ordfører, om det ikke bekymrer Socialdemokratiet, at Danmark rent faktisk har verdensrekord, når det drejer sig om udgifter til børnepasning, men europæisk bundrekord, når det drejer sig om midler til undervisning.
Jane Heitmann (V), 2017-12-07:
Men jeg vil bare gerne understrege, at jeg deler den bekymring, som man har i Dansk Folkeparti, jeg har noteret mig, at der er iværksat en reform, og jeg synes, at det, der peger i den rigtige retning, er, at der faktisk er flere, der hænger på efter grundforløbet, end der var på den gamle ordning, og det synes jeg er et rigtig, rigtig stærkt signal, altså at vi faktisk har fundet noget, som peger i den rigtige retning.
Peter Christensen (V), 2015-11-10:
For vi ønsker og jeg ønsker en så åben proces som overhovedet muligt, og det betyder også, at det beslutningsgrundlag, som samler og gengiver evalueringsresultaterne af de tre kampflykandidater, vil blive offentliggjort, og at de ting, der så måtte være af enten kommercielt fortrolig karakter, eller som af militære grunde måtte være fortrolige, vil Folketinget så få adgang til i ministeriet, sådan at Folketingets partier vil have adgang til alt det materiale, der ligger til grund for den beslutning, der skal træffes, og dermed også til grund for den indstilling, som regeringen vil komme med til Folketinget inden for de kommende måneder.
Sophie Hæstorp Andersen (S), 2025-06-04:
Jeg vil starte med igen at sige, at det er muligt, at der er rigtig mange til stede, der gerne vil støtte de adopteredes muligheder for at få Post Adoption Service, men det er virkelig mærkeligt, at vi så ikke er nået til enighed om udmøntningen af de midler endnu.
Julius Graakjær Grantzau (ALT), 2019-02-07:
Det her med foderfosfatafgiften er jo ikke kun et reguleringsmæssigt spørgsmål, det er også et spørgsmål om, at den animalske produktion har nogle bivirkninger, kan man sige, i form af nogle udgifter for vores samfund rent miljømæssigt, som vi jo som samfund skal tage os af.
Bent Bøgsted (DF), 2017-11-23:
Som det sidste foreslås det, at kommunalbestyrelsen skal have mulighed for at lade være med at lave en lokalplan i forbindelse med etablering af kystsikring, hvis det forsinker kystsikringen væsentligt, og hvis der er særlige omstændigheder, som gør, at en forsinkelse kan få en negativ betydning.
Birthe Rønn Hornbech (V), 2003-04-24:
På mig virker det altså stadig, som om der virkelig er gået politik i denne sag, så man virkelig tror, man kan bilde den anden halvdel i Folketingssalen og måske også den danske befolkning ind, at fra i dag starter indsatsen mod rockerkriminalitet og det er noget, Socialdemokratiet har fundet på.
Christine Antorini (S), 2012-10-10:
Det, som vi har gjort nu i regeringen, er, at vi i finansloven har afsat penge til at komme i mål med en uddannelsesgaranti, og den bygger på to faser: Første fase har været, at jeg har haft nedsat et udvalg med arbejdsmarkedets parter, der er kommet med 12 anbefalinger – det kan vi vende tilbage til – med en række konkrete tiltag.
Eva Kjer Hansen (V), 2023-05-02:
Så har den socialdemokratiske ordfører nævnt, at loven vil virke allerede fra den 1. januar, at vi jo fik lavet den aftale om at lempe reglerne om ægtefællers modregning, hvilket også har været væsentligt i den her sammenhæng, og endelig, at loven også retter op på de fejl og uhensigtsmæssigheder, der var forbundet med den nye model for beregning af pension, altså det, vi kalder kalenderårsmodellen.
Sophie Hæstorp Andersen (S), 2025-01-22:
For at skabe størst mulig stabilitet omkring barnet i den sårbare situation, det er, når en forælder dør, ønsker regeringen fremadrettet at gøre det muligt for en social og genetisk forælder at få del i forældremyndigheden, også selv om den sociale forælder ikke er gift eller samlevende med den efterlevende forældremyndighedsindehaver.
Pia Kjærsgaard (DF), 1997-12-18:
På et tidspunkt så det faktisk temmelig slapt ud i denne her finanslovdebat, men det kunne man jo næsten sige sig selv på forhånd. Jeg vil godt forholde mig lidt til det, som er blevet debatteret så meget i forhold til de facto-begrebet og konventionsstatus.
Keld Albrechtsen (EL), 1999-11-17:
Vi har jo set, hvordan der med bryggerikoncentrationen, med mejerikoncentration og andre felter faktisk sker en meget omfattende monopoldannelse i fødevaresektoren i de her år, en monopoldannelse, som efter min opfattelse giver anledning til bekymring, og jeg vil godt spørge ministeren, om tiden måske ikke også er inde til, at vi får en helt principiel debat om det spørgsmål og om behovet for eventuelle lovændringer.
Erik Mortensen (S), 1997-11-13:
Med lovforslaget her må man sige, at ligestillingssagen tager et stort skridt i fremadgående retning, og det er helt aktuelt her også, at et længe næret ønske indfries, nemlig hos selvstændige erhvervsdrivende ægtefæller - vel at mærke i samme firma, for nu får man mulighed for på lige vilkår at kunne benytte eller, lidt afhængig af temperamentet, at udnytte skattelovgivningen.
Astrid Krag (SF), 2008-05-30:
Det er de blevet af at opholde sig i asylcentret og af at have forældre, der går i lediggang, og som - som hr. Morten Østergaard så flot har redegjort for - i stigende grad bliver så syge, at de ender med at få humanitært ophold og ikke du til noget som helst.
Søren Egge Rasmussen (EL), 2022-03-16:
Jeg har så i forbindelse med nogle forhandlinger om varmecheck spurgt til, om vi kan få et opdateret tal, og så fik vi et tal her i starten af februar måned, hvor man forventede, at det nu er 4,9 mia. kr., statskassen sparer, fordi energipriserne er så høje.
Ida Auken (SF), 2008-03-27:
Derfor er vi heller ikke tilfredse med, at man har undtaget udviklingsskader fra landbruget. Vi er meget optaget af, at de her nye love skal virke forebyggende og ikke kun afhjælpende, så vi får foregrebet mange af de her skader på natur og miljø i stedet for at rydde op efter dem, når skaden er sket.
John Dyrby Paulsen (S), 2012-01-19:
Så kan man diskutere, om den var ude af proportioner eller ej, men sandheden er jo, at der var mange af vores gode europæiske partnerlande, som ikke forstod noget som helst af, hvad det var, vi var i gang med, og i virkeligheden syntes, det var et betydeligt tilbageskridt.
Jørgen Arbo-Bæhr (EL), 2006-03-22:
Det er derfor, jeg vil spørge: Hvad er det egentlig, regeringen gør for at lægge pres på de irakiske myndigheder, så vi ikke gang på gang skal have nye eksempler på dødsstraf eller nye eksempler på tortur eller nye eksempler på andre overgreb over for civile i Irak?
Kristian Thulesen Dahl (DF), 2020-10-08:
Nu havde jeg jo lejlighed til at debattere med hr. Vanopslagh sidste torsdag i Debatten og har også hørt ham tidligere her i dag i forbindelse med spørgsmål og nu på ordførerniveau, og i forhold til det her med, at hvis man fejler i ældreplejen, kan der godt være en tålmodighedsgrænse, der bliver overskredet, så man ikke skal være i ældreplejen længere, og det er jeg fuldstændig enig med ordføreren i.
Anders Johansson (KF), 2018-01-16:
Vi ønsker selvfølgelig også at sikre bedre konkurrencedygtighed, så når der foreslås nogle lempelser af den årlige registreringsafgift, er vi selvfølgelig positive over for det; det falder sådan set også lidt i naturlig forlængelse af registreringsafgiften på de lidt større skibe, som vi netop har aftalt i erhvervs- og iværksætterpakken skal afskaffes.
Zenia Stampe (RV), 2024-02-22:
Der er mange forklaringer på, hvorfor det går rigtig dårligt i Sverige, altså både at de har taget for mange – og det er, fordi vi jo er mange andre lande, der har prøvet at tørre det af på nogle andre, så der tror jeg også, vi bærer en del af ansvaret – og at man har været berøringsangst i forhold til at gå ind i nogle af de her områder, hvor vi jo til gengæld har haft stor succes med boligsociale planer og et meget aktivt integrationsarbejde.
Morten Homann (SF), 2003-05-08:
Og derfor vil jeg også godt forudse, at det kan blive nødvendigt i løbet af i virkeligheden ganske kort tid at revidere denne her universitetslov, fordi den ikke løser virkelighedens problemer, men derimod forværrer dem. Jeg bemærkede under andenbehandlingen, at den måde, som den her lov er blevet til på, tilsyneladende ikke er noget tilfælde.
Christian Rabjerg Madsen (S), 2020-01-29:
Derfor kan hr. Søren Søndergaard regne med, at den linje, vi har i forhold til forholdet mellem skattelettelser og velfærd, er den linje, som blev afspejlet i de finanslovsforhandlinger, som jeg deltog i, og hvor vi endte med at indgå en aftale med Enhedslisten, som jo afspejler, at vi er enige her, nemlig at efter en blå regering, som har brugt for få penge på og har underfinansieret velfærden, og som i stedet for brugte penge på skattelettelser, er der behov for, at vi styrker vores velfærd, at vi styrker indsatsen i vores velfærdsstat derude i institutionerne, hvor den gør en forskel, og at vi prioriterer det over at give skattelettelser.
Christine Antorini (S), 2011-02-08:
Kommunerne har millionunderskud, kommunerne slås med, hvordan de overhovedet skal få enderne til at nå sammen, de laver benhårde prioriteringer, og desværre er de nødt til at skære ned på en række forskellige områder inden for den kernevelfærd, vi ellers har syntes var rigtig vigtig, og folkeskolen har i den grad stået for kernevelfærden i forhold til at løfte elevernes viden.
Rasmus Jarlov (KF), 2018-05-25:
Det er der selvfølgelig altid mellem tre lande, og der er selvfølgelig masser af ting, man skal tage sig til som politiker, men vi glæder os til det, og vi håber, at Danmark som det største land i fællesskabet selvfølgelig kan bidrage med noget, men vi håber selvfølgelig også, at Grønland og Færøerne kan se sig selv i den kurs, der bliver lagt, og at man ikke føler, at Danmark kommer til at dominere det hele, for det har vi i hvert fald ikke nogen som helst intention om, og jeg håber, at man på Grønland og Færøerne er klar over, at når nogle af os brænder så meget for at bevare rigsfællesskabet, er det, fordi vi godt kan lide Grønland og Færøerne.
Mikkel Bjørn (DF), 2024-11-21:
Men det, vi taler om i dag, er jo regler og rammer, der gør, at selv Anders Breivik ville kunne flytte til Danmark, bosætte sig her i 7 år og så erklære sig direkte til dansk statsborgerskab uden at skulle tage en danskprøve, uden at skulle tage en indfødsretsprøve og uden om de almindelige krav, der siger, at man ikke kan få statsborgerskab, hvis man er kriminel.
Line Barfod (EL), 2009-05-26:
Så vi har fået et forslag til reform her, som regeringen og Dansk Folkeparti har tænkt sig at stemme igennem, som giver dårligere behandling af borgerne, giver dårligere vilkår for de ansatte, der stadig ikke kan få lov til at lave deres arbejde, bliver langt dårligere for erhvervslivet, der også protesterer voldsomt, og også medfører store konsekvenser for kommunerne.
Astrid Krag (S), 2021-06-01:
Jeg er med på, at det har nogle større konsekvenser for unge med handicap, men at gå fra at have en forældremyndighedsindehaver til selv at være myndig er der en ret stor forskel i, som også findes i lovgivningen – det ved spørgeren også som jurist – og det vil man også kunne finde en måde at forholde sig til på.
Maria Durhuus (S), 2024-05-23:
Det vil sige, at det kan slås op, medmindre man som ansat i den offentlige sektor skal leve under adressebeskyttelse, hemmelige numre og andre ting og ens børn ikke kan fremgå på Aula som andet end et alias, fordi vi nu i Folketingssalen står og har mere travlt med at mistænkeliggøre en offentlig sektor end at passe på dem, der arbejder der.
Troels Ravn (S), 2021-05-05:
Og i forhold til hele debatten omkring grænsehandel og hele debatten omkring det, at man ryger nikotinlignende produkter, altså e-cigaretter, kører sundhedsdebatten også på, at man i dag ikke med sikkerhed kan sige, om e-cigaretter er sundere eller mindre usunde, end cigaretprodukter er, end røgprodukter er.
Morten Bødskov (S), 2013-11-28:
Det er på den baggrund vores vurdering, at det samlet set vil være retssikkerhedsmæssigt forsvarligt at indføre det, vi taler om her, altså et betinget objektivt bødeansvar i de her omfattende sager, som vi taler om, og som altså er sager af bødestørrelse på maks. 30 pct. overskridelse.
Lars Løkke Rasmussen (V), 2019-03-12:
Jeg glæder mig f.eks. over, at der netto er 40.000 flere børn i Danmark, som nu oplever, at de kan trille ud af deres seng om morgenen, og så kan de kigge på nogle forældre, der går på arbejde og tager uddannelse frem for at være på kontanthjælp.
Mette Abildgaard (KF), 2025-11-25:
Formålet med det her EU-direktiv er på alle mulige måder sympatisk, og som flere ordførere også har været inde på, er det svært ikke at bakke op om formålet med den her implementering; det skal være lettere at indsamle elektronisk bevismateriale på tværs af landegrænser i straffesager.
Peter Skaarup (DF), 2004-02-20:
vi da, at det ville være helt på sin plads, at man, samtidig med at man vil rejse menneskerettighedsspørgsmålet og spørgsmålet om Tibet - hvilket jeg kan forstå på udenrigsministeren at man vil - så også rejser spørgsmålet om det her lille ønske, som mange har, om, at Taiwan skal have lov til at blive medlem af eller bare observatør i Verdenssundhedsorganisationen.
Kim Christiansen (DF), 2011-12-13:
Det er korrekt, at der er bevilget flere penge, 20 mio. kr., til en øget politiindsats, men det kræver jo, at politiet så har en kontrolmulighed, når de stopper bilerne, og det er den, jeg efterlyser lidt og beder om at ministeren måske vil gøre sig nogle tanker om.
Simon Emil Ammitzbøll (LA), 2015-05-08:
Derfor har vi i Liberal Alliance fra første færd støttet op om forslaget om, at Forsvarets Efterretningstjeneste skal kunne overvåge danskere i udlandet, men vi har også fra første færd sagt, at vi skulle have en nærmere drøftelse af hvem og på hvilket grundlag, og der skulle selvfølgelig være retskendelser.
Peter Hummelgaard Thomsen (S), 2019-10-08:
For dem, der vil arbejde i gennemsnit 30 timer eller mere om ugen, forhøjes seniorpræmien i år ét efter folkepensionsalderen til 42.000 kr. Og der indføres en seniorpræmie i år to efter folkepensionsalderen på 25.000 kr.
Lisbeth Bech Poulsen (SF), 2016-05-24:
Der er blevet fyret omkring 4.000 mennesker – man er gået fra at være godt 9.000 til at være godt 5.000 – og samtidig er der blevet brugt en masse penge på it-systemer, som er blevet oversolgt, og som ikke har fungeret, og man har fyret folk, før systemerne har fungeret.
Henrik Dam Kristensen (S), 1998-02-04:
Det kan vi ikke, for det vil være i klar modstrid med Danmarks internationale forpligtelse i forhold til de øvrige EU-lande, og jeg vil ikke, fordi en undergravning af varernes fri bevægelighed ikke ville være i overensstemmelse med Danmarks langsigtede interesser som en åben og eksportorienteret økonomi, og jeg vil heller ikke udsende en opfordring til at stoppe denne handel, da det uværgerligt vil blive opfattet som et signal om, at EU-reglerne ikke er gode nok.
Frank Jensen (S), 1999-11-11:
Og jeg ved godt, at de tal skal man tage med en vis varsomhed, al den stund at vi ikke har taget anden kriminalitet, varsomhedsområdet, med, og hvor vi jo godt ved, at mere forhærdede kriminelle jo ofte befinder sig i den kategori, som også arbejder med kriminelle forhold inden for varsomhedsområdet.
Carsten Kudsk (DF), 2016-12-08:
Så skal jeg tolke ordførerens svar på den her måde, at hvis jeg nu f.eks. er en borgmester fra en Venstreledet kommune, der ringer til ordføreren og siger, at vi har et samarbejde med en kinesisk provins, og vi synes, at det hele er fantastisk, så vil ordføreren også over for den pågældende borgmester sige: Ja, ja, men I skal også lige være klar over, at det hele altså ikke er rosenrødt, og måske skulle I tage en snak om, at et diktatur har sine positive sider, men det har til gengæld også sine negative sider?
Connie Hedegaard (KF), 2006-02-24:
Det skal siges, at der ikke er tale om en ny retstilstand, da konventionens regler om håndhævelse over for udenlandske skibe allerede efterleves i dag, men at der alene er tale om at gøre havretskonventionens håndhævelsesregler lettere tilgængelige for forsvaret, der jo har ansvaret for håndhævelsen af reglerne om skibes udledninger til søs.
Poul Nyrup Rasmussen (S), 2001-05-23:
Jeg vil gerne sige til fru Gitte Lillelund Bech, at når jeg tænker på, hvor mange sager der håndteres i de ugentlige møder med Europaudvalget, og det går godt og gnidningsfrit, ikke mindst under et dygtigt formandskab i Folketingets Europaudvalg, og når jeg tænker på, hvor mange sager vi klarer på en god måde, må jeg sige, at jeg synes, samarbejdet
Hans Kristian Skibby (DD), 2025-12-04:
Der var måske nogle, der troede, at det ville blive en kort debat i forhold til den aftale, som regeringen har indgået sammen med Det Konservative Folkeparti om finansloven, hvor der kommer den her udskydelse af beslutninger om den varige prissætning og afgiftsstruktur på biler her i Danmark.
Peter Juel-Jensen (V), 2026-01-16:
Det er også derfor, jeg siger, at den opmærksomhed, som vi har i dag, skal vi ikke kun have i dag, når vi debatterer det her i Folketinget; det skal vi sørge for at vi hele tiden bakker forsvarets ledelse op i også er det, der kommer til at præge forsvaret fremadrettet.
Karl H. Bornhøft (SF), 2010-03-04:
Derfor må vi sige, at der altså er god grund til, at vi finder en fælles metode, og det vil i den her sammenhæng styrke både det offentlige og det private, ved at man kan have en model, som begge parter kan sammenlignes ud fra, og som giver den bedste udnyttelse.
Nicolai Wammen (S), 2004-03-12:
over EU-processen og de mange, mange ting, der - som hr. Keld Albrechtsen var inde på - er blevet bragt op i debatten, før der bliver truffet en afgørelse herhjemme i Danmark. Derfor er mit svar, at vi fortsat arbejder målrettet for, at moratoriet skal opretholdes.
Samira Nawa (RV), 2026-01-22:
Men i et land som Danmark, hvor vi er så langt foran på sol og på vind, og hvor det, som det ser ud, nok vil være omkostningstungt at introducere det, og hvor det, foruden at der er et affaldsproblem, også vil tage rigtig lang tid, før end at man kommer i gang med atomkraft, ser vi det ikke som en løsning.
Zenia Stampe (RV), 2014-02-07:
For det tredje, og det har Venstres ordfører allerede været inde på, og det synes jeg for så vidt er rigtig godt, og det er jeg enig i, bør vi nemlig supplere den her grænse med en mere individuel og handlingsorienteret tilgang, der handler mindre om indkomstniveau og mere om udgifter, for der er jo ingen tvivl om, at nogle opfatter sig selv som fattige, fordi regnskabet ikke går op, men det er måske ikke, fordi der ikke kommer penge nok ind på kontoen, det er måske, fordi de har for store udgifter, og det er der nogle, der skal have hjælp til at få styr på.
Line Barfod (EL), 2005-10-12:
Hvis vi nu så samlet på samfundsøkonomien og på de offentlige kasser, kunne vi faktisk ansætte 7.000 mere for en ekstra udgift på 100 mio. kr., hvis vi samtidig flyttede rundt på pengene, så de gik aktivt til løn i stedet for at blive brugt til dagpenge og aktiveringsudgifter.